Diari Oficial de la Generalitat Valenciana


Sumari del DOGV 5660, del 14-12-2007 (2007/15669)

RESOLUCIÓ de 12 de novembre de 2007, de la Conselleria de Cultura i Esport, per la qual es reconeix la Col·lecció Museogràfica Permanent de l'Observatori Astronòmic de la Universitat de Valencia com a Col·lecció Museogràfica Permanent de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5660

Data del DOGV
:   14-12-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/15972


Data del document
:   12-11-2007

Organisme emissor
:   Conselleria de Cultura i Esport

Tipus de document
:   Resolució

Descriptors 

:   * universitat
    * legislació
    * museu
    * astronomia

RESOLUCIÓ de 12 de novembre de 2007, de la Conselleria de Cultura i Esport, per la qual es reconeix la Col·lecció Museogràfica Permanent de l'Observatori Astronòmic de la Universitat de Valencia com a Col·lecció Museogràfica Permanent de la Comunitat Valenciana. [2007/15827]  
Vista la documentació presentada pel director de l'Observatori Astronòmic de la Universitat de València, en què sol·licita el reconeixement de la Col·lecció Museogràfica Permanent de l'Observatori Astronòmic de la Universitat de València com a Col·lecció Museogràfica Permanent de la Comunitat Valenciana. Tenint en compte que l'esmentada Col·lecció reunix tots els requisits establits en la Llei 4/1998, d'11 de juny, de la Generalitat Valenciana, del Patrimoni Cultural Valencià, i en l'Orde de 6 de febrer de 1991, de la conselleria de Cultura, Educació i Ciència, per la qual es regula el reconeixement de museus i col·leccions museogràfiques permanents de la Comunitat Valenciana.  
Vistos els informes favorables de la Inspecció de Béns Mobles i del Servici de Belles Arts i Béns Museístics i a proposta de la directora general de Patrimoni Cultural Valencià, de 9 de novembre de 2007, resolc:  
Primer  
Reconèixer la Col·lecció Museogràfica Permanent de l'Observatori Astronòmic de la Universitat de València com a Col·lecció Museogràfica Permanent de la Comunitat Valenciana, als efectes establits en la Llei 4/1998, d'11 de juny, de la Generalitat Valenciana, del Patrimoni Cultural Valencià, i en l'Orde de 6 de febrer de 1991 de la conselleria de Cultura, Educació i Ciència.  
Segon  
Publicar la present resolució en el DOCV.  
Tercer  
Segons el que disposa l'article 13 de l'orde esmentada, la conselleria de Cultura i Esport podrà anul·lar el reconeixement de la Col·lecció Museogràfica Permanent si es deixen de complir alguns dels requisits exigits en l'orde.  
Quart  
Contra esta resolució, que posa fi a la via administrativa, es pot interposar potestativament recurs de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant la consellera de Cultura i Esport en el termini d'un mes comptador des de l'endemà de la publicació.  
b) El recurs contenciós administratiu, ha de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la seua publicació.  
En el cas que el recurrent siga una administració pública, s'haurà d'actuar d'acord amb l'article 44 de la Llei 29/98, de 13 de juliol, Reguladora de la Jurisdicció Contenciosa Administrativa.  
València, 12 de novembre de 2007.- La consellera de Cultura i Esport: Trinidad Mª Miró Mira.